cire que ledict sieur Richardot, homme de telle érudition que 

 le faict le requiert : lequel tesmoignage est tellement qualifié 

 que l'on feroit tort à ung tel personage qu'est ledict sieur de 

 Genève de dire qu'il eust parlé tel langage d'homme qu'il ne 

 cogneust bien estre tel, ny aussy en eust depuis quatre ou cinq 

 mois enca escript dudict sieur Richardot au sieur Gouverneur 

 de Rourgoingne (1) ce qu'il a, s'il eust eu opinion contraire, 

 mesmement aussy qu'il a faict dire audict sieur Richardot, par 

 le feu docteur Varondel et Anthoine Rretenois, quy est icy 

 poursuyvant avec ledict Perrot, qu'il estoit bien d'advis qu'il 

 accepta ledict estât de suffragant , mais qu'il ne se myst poinct 

 en l'exercice que lesdictz différentz d'entre lesdictz sieurs éleu 

 et administrateur ne fussent vuidez, ce qu'il avoit délibéré faire, 

 et aussy l'ont confessé lesdictz Varondel et Rretenois audict 

 sieur Richardot depuis qu'ilz sont en ceste court. Il ne fault 

 dire que telles parolles et escriptz procèdent seullement d'une 

 opinion qu'on a de t ous ordinairement qu'un g chascun soit 

 homme de bien, mais d'une certaine persuasion conçeue par 

 tous bons argumentz. Et soit cecy pour response ausdictz ar- 

 ticles soixante et sèze et soixante dix-septiesme. 



(Art.) IIIIxxXII. — Quant au contenu de l'article soixante dix- 

 huitiesme, il y a plus de raison que ledict sieur administrateur 

 persiste à bien vouloir et faire l'accoustumée assistance audict 

 Richardot, ayant cogneu en luy ce que dessus, que de le rejecter 

 pour les calumnies de ses ennemys, desquelx les advertisse- 

 mentz sont à bonne raison suspectz comme procédant d'une 

 affection transpourtée. Et quand bien aultresfoys ledict sieur 

 Richardot seroit tumbé en quelque faulte du temps de son jeusne 

 eage, ce que ledict administrateur ne scait ny ne croyt, estant 

 tel qu'il est de sy longtemps, l'on peult bien cognoistre que 

 comme le travail que luy donnent ses ennemys provient d'envie, 

 ainsy l'assistence que l'on luy faict est fondée en la défense de 

 la vertu à qui les censures ne touchent point comme ceulx quy 



(1) Le gouverneur du Comté do Bourgogne, ou Franche-Comté, était, 

 depuis 1560, François de Vergy, qui résidait habituellement dans son châ- 

 teau de Champlitte (André du Chesne, Histoire de la maison de Ve u , 

 pp. 343-353). 



